
Educaţie sanitară și prevenţie în contextul SARS-Cov 2

Respectaţi cu stricteţe regulile de igienă personală recomandate de autorităţi, pentru a vă proteja atât pe dumneavoastră cât și pe cei apropiaţi.
· Spălaţi-vă pe mâini cu apă și săpun, minimum 20 de secunde, după orice contact cu o suprafaţă potenţial contaminată.
· Folosiţi prosoape de hârtie, de preferat, pentru a vă șterge mâinile.
· Nu vă atingeţi ochii, nasul sau gura cu mâinile neigienizate.
· Dacă strănutaţi sau tușiţi acoperiţi-vă gura și nasul cu un șerveţel de unică folosinţă, pe care aveţi grijă să-l aruncaţi imediat la coșul de gunoi.
· Dezinfectaţi frecvent, cu soluţie pe bază de alcool sau clor, suprafeţele cu care intraţi în contact, atât acasă cât și la locul de muncă.
· Aerisiţi de mai multe ori pe zi încăperile în care desfășuraţi activităţi.
· Luaţi medicamente numai la prescripţia medicului.
· Nu beţi lichide din aceeași sticlă/pahar cu alte persoane și nu folosiţi aceleași tacâmuri.
· Nu intraţi în contact direct cu persoanele aflate în autoizolare la domiciliu, indiferent dacă prezintă sau nu simptome specifice coronavirus.
· Pe perioada stării de alertă, masca de protecţie trebuie purtată în orice spaţiu public închis, spaţii comerciale, mijloace de transport în comun și la locul de muncă, pe toată durata prezenţei în oricare din spaţiile închise precum si in spaţiile publice deschise.
· Masca de protecţie trebuie să acopere complet nasul și gura persoanei care o poartă.
· Evitaţi zonele aglomerate unde sunteţi expuși la contact direct și/sau interacţiune cu un număr mare de persoane, de tipul adunărilor publice, cozi, zone de trafic intens, zone de recreere.
· Limitaţi la maximum orice contact direct cu alte persoane, în afara celor care fac parte din familia restrânsă, prin gesturi cum ar fi: strângerea mâinilor, îmbrăţișările, sărutul obrajilor sau al mâinilor, atingerea feţelor cu mâinile.
· Evitaţi contactul cu suprafeţelor care sunt atinse în mod frecvent și de alte persoane, precum: balustrade, clanţe, mânere, butoane de lift sau de acces.
· Păstraţi o distanţă semnificativă, de 1,5 metri, faţă de celelalte persoane pe care le întâlniţi.
· Folosiţi, pe cât posibil, rute sau modalităţi alternative de transport pentru a evita zonele aglomerate de trafic de persoane. În cazul în care programul vă permite, folosiţi intervalele orare cu nivel scăzut de trafic de persoane.
· Asiguraţi-vă, după folosirea transportului în comun, că v-aţi igienizat mâinile înainte de a vă atinge faţa, nasul sau gura.
· Limitaţi folosirea bancnotelor și a monedelor, optând pentru plăţi cu cardul/telefonul sau plăţi on-line.
· [bookmark: _GoBack]Optaţi pentru munca de acasă, în măsura în care aveţi această posibilitate oferită de angajator.

